สวัสดีค่ะดิชั้นมีรอบเดือนตั้งแต่วันที่ 3-8 ส.ค. ที่ผ่านมา แต่ในวันที่ 9 ก็ยังมีแบบนิดๆเป็นสีน้ำตาลในวันที่ 9 นั้น ดิชั้นกับแฟนมีเพศสัมพันธ์กันแบบหลั่งใน (ทานยาคุมแบบเดือนมา 6 เดือนแล้ว) หลังจากมีเสร็จ พบว่ามีเลือดเป็นสีน้ำตาล แต่ไม่เยอะมาก หลังจากนั้นประมาณอาทิตย์นึง ก็มีแบบกระปิดกระปอยทุกวัน เป็นสีตาล พอมาอาทิตย์นี้หาย เมื่อวานจึงมีเพศสัมพันธ์กันอีกครั้ง พอมีเสร็จ พบเลือดสีน้ำตาลอีกแล้วค่ะ วันนี้ตอนเช้าก็ยังมีเลือดสีน้ำตาลอยู่ แต่ไม่เยอะอยากทราบว่าอันตรายมั้ยคะคุณ
สวัสดีค่ะ หากยังทานยาคุมกำเนิดอยู่ เลือดสีน้ำตาลที่ออกแบบกะปริดกะปรอย หายแล้วเป็นอีก ก็น่าจะเกิดจากผลข้างเคียงของยาคุมกำเนิดได้ โดยเฉพาะหากเป็นยาคุมชนิดที่มีฮอร์โมนต่ำ หรือเกิดจากการทานยาคุมไม่ตรงเวลา หรือมีการลืมทานยาเป็นบางวัน เป็นต้น ซึ่งหากเลือดที่ออกมีปริมาณไม่มาก ไม่ได้ออกต่อเนื่อง ไม่มีปวดท้องน้อย ก็ไม่ได้อันตรายอะไรค่ะแต่หากเลือดที่ออกมีปริมาณมาก หรือยังคงออกมาอีกเรื่อยๆ หรือมีปวดท้องน้อย หรือมีตกขาวที่ผิดปกติร่วม แนะนำควรไปพบสูติ-นรีแพทย์เพื่อตรวจหาสาเหตุ เช่น มีมดลูกอักเสบ มีติ่งเนื้อที่ปากมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น